|  |
| --- |
| Izziņa par atzinumos sniegtajiem iebildumiem  noteikumu projekts “Grozījumi Ministru kabineta 2014. gada 16. septembra noteikumos Nr.550 “Hidrotehnisko un meliorācijas būvju būvnoteikumi”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

Informācija par starpministriju (starpinstitūciju) sanāksmi:

|  |  |  |
| --- | --- | --- |
| Datums | 21.08.2019. | |
|  |  | |
| Saskaņošanas dalībnieki | Tieslietu ministrija, Finanšu ministrija, Satiksmes ministrija, Vides aizsardzības un reģionālās attīstības ministrija, Zemkopības ministrija, Latvijas Brīvo arodbiedrību savienība, Latvijas Pašvaldību savienība, Latvijas Tirdzniecības un rūpniecības kamera | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Finanšu ministrijas, Vides aizsardzības un reģionālās attīstības ministrijas, Zemkopības ministrijas, Latvijas Pašvaldību savienības |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Vides aizsardzības un reģionālās attīstības ministrija, Zemkopības ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |

1. **Jautājumi, par kuriem saskaņošanā vienošanās ir panākta**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija | |
| 1 | 2 | | 3 | | 4 | | 5 | |
| 1. | – | | **Tieslietu ministrija:**  1. No Būvniecības likuma 12. panta septītās un astotās daļas izriet, ka būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, izņemot likumā konkrēti norādītas darbības. Savukārt Būvniecības likuma 14. pants noteic, ka būvniecības informācijas sistēmu persona izmanto būvniecības ierosināšanā, kā arī tehnisko un īpašo noteikumu, atļauju un saskaņojumu izdošana notiek būvniecības informācijas sistēmā. Tādējādi no minētajiem un citiem Būvniecības likuma pantiem izriet, ka būvniecības process, tostarp ar to saistītais administratīvais process, pamatā notiek elektroniski, proti, būvniecības informācijas sistēmā. Vienlaikus Ministru kabineta 2015. gada 28. jūlija noteikumi Nr. 438 "Būvniecības informācijas sistēmas noteikumi" regulē dokumentu iesniegšanas kārtību (piemēram, parakstīšanas veidus, noteiktu dokumentu aizpildīšanu tiešsaistes formā).  Tiesību normu jaunradē jāievēro tehnoloģiskās neitralitātes princips. Proti, tiesību normas nedrīkst rakstīt konkrētai tehnoloģijai, tostarp informācijas sistēmai (*sal. Informācijas un komunikāciju tiesības. I sējums. Rīga: Turība, 2002, 33. lpp.*). Tā vietā izmantojams vispārīgs regulējums, kas raksturo sasniedzamo rezultātu vai citus nepieciešamos raksturlielumus (pazīmes, standartus u. tml.) (*sal. Satversmes tiesas 2019. gada 21. februāra sprieduma lietā Nr. 2018-10-0103 18.1. punkts*). Projekta kontekstā tas nozīmē, ka regulējumam jābūt vienlīdz piemērojamam gan tad, ja izmanto būvniecības informācijas sistēmu, gan tad, ja informācijas aprite notiek papīra formā.  Projekta sākotnējās ietekmes novērtējuma apvienotajā ziņojumā (turpmāk – anotācija) norādīts, ka līdzšinējais būvniecības procesa regulējums pēc savas būtības ir domāts tieši darbībām ārpus būvniecības informācijas sistēmas. Savukārt projektā paredzētais regulējums liecina, ka tiek nodalīts process, izmantojot būvniecības informācijas sistēmu, kā arī tiek veidots plašs regulējums procesam, neizmantojot būvniecības informācijas sistēmu. Līdz ar to projekta izstrādē nav ievērots tehnoloģiskās neitralitātes princips.  Vienlaikus projektā pamatā tiek norādīta nepieciešamība izmantot būvniecības informācijas sistēmu, lai gan tas ir Būvniecības likumā noteikts pamatprincips. Līdz ar to projektā būtu norādāmi tikai tie izņēmuma gadījumi, kad būvniecības informācijas sistēma nav izmantojama (vienlaikus projekta anotācijā ietverot pamatojumu par šāda izņēmuma atbilstību Būvniecības likumam).  Normatīvā akta tekstam jābūt lakoniskam, un ir jāizvairās no pārlieku kazuistiska regulējuma (*Normatīvo aktu projektu izstrādes rokasgrāmata,**https://tai.mk.gov.lv/book/1/chapter/79*). Pretēji tam projekta sākumā šobrīd ir noteikti pamatprincipi, tad iekļauts detalizēts regulējums saistībā ar būvniecības informācijas sistēmas izmantošanu, visbeidzot tiek regulēts process, neizmantojot būvniecības informācijas sistēmu. Izvērtējama iespējamība projekta regulējumu veidot vispārīgu, neuzsverot vairumā projekta vienību būvniecības informācijas sistēmas izmantošanu un neatkārtojot regulējumu, kas jau izriet no vispārīgajos jautājumos iekļautā regulējuma. Ievērojot minēto, lūdzam pārskatīt un precizēt projektu, kā arī attiecīgi papildināt projekta anotāciju. | | **Panākta vienošanās**  Ņemot vērā būvniecības jomas normatīvo aktu plašo un dažādo lietotāju loku būvniecības jomas normatīvajos aktos tiek ietverts detalizētāks tiesiskais regulējums kā citu jomu normatīvajos aktos. Tas pats attiecas arī uz konkrētajiem noteikumu projektiem. Lai nodrošinātu pietiekamu tiesisko skaidrību tiek nodalīts elektroniskais būvniecības process no rakstveida būvniecības procesa ārpus būvniecības informācijas sistēmas – tieši uz to norādot pašā regulējumā. Papildus jānorāda, ka noteikumu projektā tiek ievēroti tādi paši izteiksmes līdzekļi kā Būvniecības likumā, piemēram, norādot uz noteiktu veicamās darbības veidu (sk., piemēram, Būvniecības likuma 14.panta 1.1daļu). Ministrijas ieskatā prasība administratīvajā procesā noteiktā veidā izmantot noteiktu valsts informatīvo sistēmu pēc savas būtības nepārkāpj tehnoloģiskās neitralitātes principu. Šis princips būtu pārkāpts, ja valsts uzliktu par pienākumu izmantot noteiktu programmnodrošinājumu vai tikai specifisku datņu formātu – taču šo šis regulējums to neparedz. | | – | |
| 2. | - | | **Vides aizsardzības un reģionālās attīstības ministrija:**  Vēršam uzmanību uz to, ka pēc minēto grozījumu stāšanās spēkā netiks nodrošināta Būvniecības informācijas sistēmas un Valsts vides dienesta datu sistēmas pielāgošana (savietošana). Turklāt Valsts vides dienesta budžetā nav paredzētas attiecīgas pielāgošanās izmaksas. | | **Ņemts vērā**  2019.gada 6.jūnijā ir noslēgta starpresoru vienošanās, ka Valsts vides dienests lietos Būvniecības informācijas sistēmu. Saslēgšanai ar TULPE plānots izmantot to pašu saskarni, kura ir domāta TNI. Izstrādes termiņš - oktobris. | | - | |
| 3. | - | | **Latvijas Pašvaldību savienība:**  1. neradīt nesamērīgas būvniecības ieceres dokumentācijas izmaksas un ļaut būvniecības ierosinātājam izstrādāt nepieciešamos būvniecības ieceres dokumentus dīķim ar virsmas laukumu līdz 0,5 ha platībā un apliecināt, ka tie atbilst būvniecību reglamentējošajiem normatīvajiem aktiem un vietējās pašvaldības teritorijas plānojumam, lokālplānojumam vai detālplānojumam (ja tāds ir izstrādāts);  2. lai nerastos nekontrolēta derīgo izrakteņu iegūšana, dīķiem no 0,1 līdz 0,5 ha platībā paskaidrojuma rakstā jāpievieno aktuāls topogrāfiskais plāns; | | **Panākta vienošanās**  Nav šo grozījumu jautājums. Grozījumi attiecas uz būvniecības elektroniskā procesa nodrošināšanu un nemaina līdzšinējo regulējumu pēc būtības. | | - | |
| 4. | - | | **Latvijas Pašvaldību savienība:**  lai mazinātu līdzīgo normatīvo aktu daudzumu un izvairītos no nesaskaņotām normām, terminiem un būtiski termiņu maiņu (projektēšanas nosacījumu izpildei, būvdarbu uzsākšanas nosacījumu izpildei, Paskaidrojuma rakstu un Apliecinājuma karšu realizācijas termiņos), iesakām veidot vienus MK noteikumus, kas regulē BIS skaņošanu, TN izsniegšanu, iesniegšanu, izskatīšanu un ekspluatācijā pieņemšanu vai Pārejas noteikumos precizēt, uz kurām būvniecības iecerēm termiņu maiņa attiecināma. | | **Panākta vienošanās**  Termiņu maiņa attiecas tikai uz jaunām būvniecības iecerēm, kuras tiks akceptētas pēc MK noteikumu spēkā stāšanās. Pārējām būvniecības iecerēm, kuras uzsāktas pirms šo noteikumu spēkā stāšanās un tiek turpinās pēc minētā termiņa ir spēkā iepriekšējie būvniecības ieceres realizācijas termiņi. | | - | |
| 5. | - | | **Latvijas Pašvaldību savienība:**  Saistībā ar projektēšanas nosacījumu izpildes termiņa maiņu uz pieciem gadiem, un, ievērojot to, ka Tehnisko noteikumu derīguma termiņš parasti ir viens vai divi gadi, lūdzam precizēt būvniecības ierosinātāja un tehnisko noteikumu izdevēja rīcību gadījumos, kad beidzies derīguma termiņš, bet būvprojekts kopumā Būvvaldē vēl nav iesniegts. | | **Panākta vienošanās**  Tehnisko noteikumu derīguma termiņš un saskaņojuma nepieciešamība par tehnisko noteikumu izpildi ir tehnisko noteikumu izdevēja nosacījums.  Būvvaldes pienākums ir pārliecināties, ka ir tehnisko noteikumu izdevēja saskaņojums, ja tāds ir nepieciešams, nevis vērtēt tehnisko noteikumu derīguma termiņu. | | - | |
| 6. | 21. Izteikt 33. punkta ievaddaļu šādā redakcijā:  “33. Pirms būvprojekta izstrādāšanas būvniecības ierosinātājs un būvprojekta izstrādātājs sastāda projektēšanas uzdevumu, kurā norāda:” | | **Latvijas Pašvaldību savienība:**  3. Saskaņot šo grozījumu 33. punktu ar terminiem citos Būvniecības noteikumu grozījumos: “Pirms būvprojekta izstrādāšanas būvniecības ierosinātājs un būvprojekta izstrādātājs **sagatavo** projektēšanas uzdevumu, kurā norāda:” | | **Ņemts vērā** | | 15. Izteikt 33. punkta ievaddaļu šādā redakcijā:  “33. Pirms būvprojekta izstrādāšanas būvniecības ierosinātājs un būvprojekta izstrādātājs sagatavo projektēšanas uzdevumu, kurā norāda:” | |
| 7. | 27. Izteikt 58. punktu šādā redakcijā:  “58. Būvprojektu izstrādā elektroniski un to pievieno būvniecības informācijas sistēmā. Izstrādāto būvprojektu būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 17. punktā minētajā gadījumā.”  8. Izteikt 17. punktu un 18. punkta ievaddaļu šādā redakcijā:  “17. Personas saskaņojumu, izņemot Būvniecības likuma 14. panta 1.1  un 1.2 daļā minētajā gadījumā, noformē kā atsevišķu vienošanos tā, lai no tās izrietētu nepārprotama personas piekrišana būvniecības iecerei. Personu saskaņojumu pievieno būvniecības informācijas sistēmā. | | **Tieslietu ministrija:**  3. Projekta 27. punktā ietverts Ministru kabineta 2014. gada 16. septembra noteikumu Nr. 550 "Hidrotehnisko un meliorācijas būvju būvnoteikumi" (turpmāk – noteikumi Nr. 550) 58. punkts, kas noteic, ka būvprojektu apstiprina attiecīgas personas, "izņemot šo noteikumu 17. punktā minētajā gadījumā". Projekta 17. punkts regulē saskaņošanas kārtību nevis paredz izņēmuma gadījumus būvprojekta apstiprināšanas kārtībai. Ievērojot minēto, lūdzam sniegt skaidrojumu anotācijā par projekta 27. punktā ietvertajā noteikumu Nr. 550 58. punktā minēto atsauci uz noteikumu Nr. 550 17. punktu vai atbilstoši precizēt projektu. | | **Ņemts vērā** | | 21. Izteikt 58. punktu šādā redakcijā:  “58. Būvprojektu izstrādā elektroniski vienā eksemplārā un to pievieno būvniecības informācijas sistēmā, ja veic elektronisko saskaņošanu. Ja būvniecības process noris ārpus būvniecības informācijas sistēmas, tad būvprojektu papīra dokumenta formā izstrādā trijos eksemplāros (ar atbildīgā būvprojekta izstrādātāja un būvniecības ierosinātāja parakstiem un saskaņojumiem uz būvprojekta ģenerālplāna), Būvniecības likuma 6.1 panta pirmās daļas 1. punktā minētajos gadījumos – četros eksemplāros, bet elektroniski – vienā eksemplārā. Izstrādāto būvprojektu paraksta vai būvniecības informācijas sistēmā apstiprina būvprojekta izstrādātājs un citas personas atbilstoši būvatļaujā ietvertajiem projektēšanas nosacījumiem, izņemot šo noteikumu 17. punktā minētās personas.” | |
| 8. | 36. Izteikt 65. punktu šādā redakcijā:  “65. Būvdarbu laikā var mainīt būvdarbu veicēju un pieaicināto būvspeciālistu, ja par to informē institūciju, kura pilda būvvaldes funkcijas, un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un informāciju par viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.” | | **Tieslietu ministrija:**  4. Lūdzam precizēt projekta 36. punktā ietverto noteikumu Nr. 550 65. punktu, kas noteic, ka būvdarbu laikā var mainīt būvdarbu veicēju un pieaicināto būvspeciālistu, ja par to informē institūciju, kas pilda būvvaldes funkcijas. No esošā regulējuma nav skaidrs, kādā termiņā un formā institūcija, kas pilda būvvaldes funkcijas, jāinformē, kā arī, vai ievietojot nepieciešamo informāciju par jauno būvdarbu veicēju vai būvspeciālistu būvniecības informācijas sistēmā, tiek izpildīta prasība par institūcijas, kas pilda būvvaldes funkcijas, informēšanu. Ievērojot minēto, lūdzam atbilstoši precizēt projektu vai papildināt anotāciju ar skaidrojumu. | | **Ņemts vērā**  Lai būvdarbu veicējs vai būvspeciālists varētu pildīt savus pienākumus, tam pēc iespējas ātrāk ir jāinformē būvniecības informācijas sistēmā institūciju, kas pilda būvvaldes funkcijas, kura Būvniecības likuma 12.panta ceturtās daļas 21.punktā noteiktajā termiņā (14 dienu laikā) veic attiecīgās izmaiņas būvatļaujā (būvniecības informācijas sistēmā), kas ļaus piekļūt būvniecības informācijas sistēmā pie konkrētās būvniecības lietas, lai, piemēram, varētu veikt ierakstus būvdarbu žurnālā. | | 31. Izteikt 65. punktu šādā redakcijā:  “65. Būvdarbu laikā var mainīt būvdarbu veicēju un pieaicināto būvspeciālistu, ja institūcijā, kura pilda būvvaldes funkcijas, iesniedz informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un informāciju par viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.” | |
| 9. | 42. Izteikt 77. punktu šādā redakcijā:  “77. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” | | **Tieslietu ministrija:**  7. Lūdzam sniegt anotācijā skaidrojumu, kādā kārtībā viena privātpersona – būvdarbu veicējs – piešķirs piekļuves tiesības citai privātpersonai būvniecības informācijas sistēmā esošajiem dokumentiem, kas izriet no projekta 42. punktā ietvertā noteikumu Nr. 550 77. punkta. | | **Ņemts vērā**  *Skaidrojums anotācijā* | | 35. Izteikt 77. punktu šādā redakcijā:  “77. Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” | |
| 10. | 46. Papildināt noteikumus ar 84.1 punktu šādā redakcijā:  “84.1 Darbu veikšanas projektā iekļauj:  84.11. darbu veikšanas kalendāra grafiku;  84.12. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;  84.13. sagatavošanas darbu un būvdarbu aprakstu;  84.14. netradicionālu un sarežģītu būvdarbu veidu tehnoloģiskās shēmas un norādi par izpildes zonām;  84.15. galveno būvmašīnu darba grafiku;  84.16. nepieciešamo speciālistu sarakstu darbu veikšanai objektā;  84.17. nepieciešamos būvju nospraušanas darbus;  84.18. pagaidu tehnoloģisko konstrukciju pamatotus risinājumus;  84.19. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;  84.110. būvmašīnu, tehnoloģiskā un montāžas aprīkojuma sarakstu;  84.111. skaidrojošu aprakstu;  84.112. darbaspēka kustības grafiku;  84.113. būvizstrādājumu transportēšanas nosacījumus un to novietošanas vietas būvlaukumā.” | | **Tieslietu ministrija:**  6. No anotācijas I sadaļas 2. punkta 2. apakšpunkta izriet, ka tiek atcelti Ministru kabineta 2014. gada 21. oktobra noteikumi Nr. 655 "Noteikumi par Latvijas būvnormatīvu LBN 310-14 "Darbu veikšanas projekts"" (turpmāk – noteikumi Nr. 655), bet to saturs iekļauts speciālajos būvnoteikumos, tostarp projekta 46. punktā ietvertajā noteikumu Nr. 550 84.1 punktā. Vēršam uzmanību, ka noteikumi Nr. 655 izdoti saskaņā ar Būvniecības likuma 5. panta pirmās daļas 3. punktu, savukārt noteikumi Nr. 550 izdoti saskaņā ar Būvniecības likuma [5.panta](https://likumi.lv/ta/id/258572-buvniecibas-likums#p5) pirmās daļas 2.punktu un otrās daļas 6.punktu.  Ievērojot minēto, lūdzam izvērtēt, vai, ietverot noteikumu Nr. 655 saturu noteikumos Nr. 550, nav atbilstoši jāpapildina norāde, saskaņā ar kādu tiesību normu attiecīgie noteikumi izdoti, un noteikumu tvērums, kas ietverts noteikumu Nr. 550 1. punktā. | | **Panākta vienošanās**  Noteikumu tvērums un norāde nav jāpapildina, jo līdz šim izdotie Ministru kabineta 2014. gada 21. oktobra noteikumi Nr. 655 “Noteikumi par Latvijas būvnormatīvu LBN 310-14 “Darbu veikšanas projekt”” pēc būtības neatbilst Būvniecības likuma 5.panta pirmās daļas 3.punkta deleģējumam, jo tajā nav noteiktas tehniskās prasības attiecībā uz būvēm un to elementiem un vides pieejamības prasības attiecībā uz būvēm. Būvnormatīvs nosaka darbu veikšanas projekta sastāvu, tā izstrādāšanas un noformēšanas prasības, kas pēc būtības ir būvniecības procesā nepieciešamais dokuments. | | 40. Papildināt noteikumus ar 84.1 punktu šādā redakcijā:  “84.1 Darbu veikšanas projektā iekļauj:  84.11. darbu veikšanas kalendāra grafiku;  84.12. būvdarbu ģenerālplānu, kas izstrādāts, pamatojoties uz grafisko dokumentu (plānu), kurā ir atspoguļota ēkas, ceļu un inženiertīklu esošā situācija;  84.13. sagatavošanas darbu un būvdarbu aprakstu;  84.14. netradicionālu un sarežģītu būvdarbu veidu tehnoloģiskās shēmas un norādi par izpildes zonām;  84.15. galveno būvmašīnu darba grafiku;  84.16. nepieciešamo speciālistu sarakstu darbu veikšanai objektā;  84.17. nepieciešamos būvju nospraušanas darbus;  84.18. pagaidu tehnoloģisko konstrukciju pamatotus risinājumus;  84.19. darba aizsardzības, drošības tehnikas, ražošanas higiēnas un ugunsdrošības pasākumu tehniskos risinājumus;  84.110. būvmašīnu, tehnoloģiskā un montāžas aprīkojuma sarakstu;  84.111. skaidrojošu aprakstu;  84.112. darbaspēka kustības grafiku;  84.113. būvizstrādājumu transportēšanas nosacījumus un to novietošanas vietas būvlaukumā.” | |
| 11. | 57. Svītrot 125. punktu.  *125. Būvniecības ierosinātājs 30 dienu laikā pēc atzīmes izdarīšanas paskaidrojuma rakstā par būvniecības ieceres realizācijas pabeigšanu nosūta valsts sabiedrības ar ierobežotu atbildību "Zemkopības ministrijas nekustamie īpašumi" reģionālajai meliorācijas nodaļai šo noteikumu* [*122. punktā*](https://likumi.lv/ta/id/269168#p122) *minētā izpildmērījuma plāna kopiju.* | | **Zemkopības ministrija:**  1. Zemkopības ministrija neatbalsta noteikumu projekta 57.punktu – “svītrot 125.punktu”, jo spēkā esošie noteikumu 125.punkts nosaka būvniecības ierosinātāja pienākumu 30 dienu laikā pēc atzīmes izdarīšanas paskaidrojuma rakstā par būvniecības ieceres realizācijas pabeigšanu nosūtīt valsts sabiedrības ar ierobežotu atbildību “Zemkopības ministrijas nekustamie īpašumi” (turpmāk –ZMNĪ) reģionālajai meliorācijas nodaļai izpildmērījuma plāna kopiju.  Piedāvājam saglabāt noteikumu 125.punktu un to papildināt ar norādi, “ja nav pieejams būvniecības informatīvajā sistēmā”.Atsevišķi būvniecības ierosinātāji pēc būvniecības procesa pabeigšanas nenosūta informāciju un datus ZMNĪ, kā rezultātā meliorācijas kadastrā iekļautie dati nav aktuālie dati.Ja plānots, ka ZMNĪ saņems datus no būvniecības informācijas sistēmas, tad vienalga normatīvajā aktā ir jānosaka pienākums būvniecības ierosinātājam sniegt datus un tiesības ZMNĪ iegūt šādus datus no visiem meliorācijas būvniecības objektiem. | | **Iebildums uzskatāms par atsauktu atbilstoši Ministru kabineta kārtības ruļļa 103.punktam**  Punktu redakcijas saglabātas noslēgumu jautājumos (pārejas regulējums). | | 51. Svītrot 125. punktu.  69. Papildināt noteikumus ar 159., 160. un 161. punktu šādā redakcijā:  …  160. Būvniecības likuma pārejas noteikumu 22. punktā minētajā gadījumā, ja būvniecības process noris ārpus būvniecības informācijas sistēmas, būvniecības ierosinātājs 30 dienu laikā pēc atzīmes izdarīšanas paskaidrojuma rakstā par būvniecības ieceres realizācijas pabeigšanu nosūta valsts sabiedrības ar ierobežotu atbildību “Zemkopības ministrijas nekustamie īpašumi” reģionālajai meliorācijas nodaļai šo noteikumu 122. punktā minētā izpildmērījuma plāna kopiju. | |
| 12. | 60. Izteikt 129. punktu šādā redakcijā:  “129. Pēc būvniecības ierosinātāja pieprasījuma būvniecības informācijas sistēmā institūcijas, kuras ir izdevušas tehniskos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par būves gatavību ekspluatācijai, tās atbilstību tehniskajiem noteikumiem un normatīvo aktu prasībām vai būves nojaukšanu.” | | **Tieslietu ministrija:**  5. Projekta 60. punktā ietvertais noteikumu Nr. 550 129. punkts noteic, ka būvniecības informācijas sistēmā tiek veikti pieprasījumi attiecīgajām institūcijām atzinuma sniegšanai. Vienlaikus tiesību normā nav noteikts, kādā formā institūcija sniedz atzinumu, proti, vai tas tiek ievietots būvniecības informācijas sistēmā vai paziņots citā veidā. Ievērojot minēto, lūdzam precizēt projektu vai papildināt anotāciju ar skaidrojumu. | | **Ņemts vērā**  Būvniecības likuma 14.panta 12 daļa nosaka, ka būvniecības ieceres realizācijai nepieciešamās atļaujas vai saskaņojumus valsts un pašvaldību institūcijas un ārējo inženiertīklu īpašnieki vai tiesiskie valdītāji izdod strukturētu datu veidā vai augšupielādē būvniecības informācijas sistēmā. Institūcijas savus saskaņojumus (atzinumus) sniedz strukturētu datu veidā vai pievieno datni būvniecības informācijas sistēmā. | | 54. Izteikt 129. punktu šādā redakcijā:  “129. Pēc būvniecības ierosinātāja pieprasījuma institūcijas, kuras ir izdevušas tehniskos noteikumus, pārbauda un 10 darbdienu laikā pēc pieprasījuma saņemšanas atbilstoši kompetencei sniedz atzinumu par būves gatavību ekspluatācijai, tās atbilstību tehniskajiem noteikumiem un normatīvo aktu prasībām vai būves nojaukšanu.” | |
| 13. | 63. Svītrot 132. un 133. punktu.  *132. Šo noteikumu 131.1. apakšpunktā minēto dokumentu un šo noteikumu 131.2., 131.3., 131.4., 131.6., 131.13. un 131.14. apakšpunktā minēto dokumentu kopijas būvniecības ierosinātājs nodod glabāšanā tās institūcijas arhīvā, kura pilda būvvaldes funkcijas, izņemot gadījumu, ja nepieciešamā informācija un dati pieejami būvniecības informācijas sistēmā.*    *133. Šo noteikumu 131.2., 131.3., 131.4. un 131.9.apakšpunktā minēto dokumentu kopijas* *būvniecības ierosinātājs 30 dienu laikā nodod glabāšanā valsts sabiedrības ar ierobežotu atbildību "Zemkopības ministrijas nekustamie īpašumi" reģionālajā meliorācijas nodaļā, ja notikusi meliorācijas sistēmas būves būvniecība, izņemot gadījumu, ja nepieciešamā informācija un dati ir* *pieejami būvniecības informācijas sistēmā.* | | **Zemkopības ministrija:**  2. Zemkopības ministrija neatbalsta noteikumu projekta 63.punktu – “svītrot 132. un 133. punktu.  Būvniecības likuma pārejas noteikumu 21. punktā ir noteikts, ka ar 2020. gada 1. janvāri būvniecības administratīvais process uzsākams elektroniski būvniecības informācijas sistēmā.  Kā norādīts likumprojekta “Grozījumi Būvniecības likumā” anotācijā - “taču tiek saglabāta iespēja uzsāktos būvniecības procesus pabeigt, neizmantojot būvniecības informācijas sistēmu”.  Līdz ar to, Zemkopības ministrijas ieskatā spēkā esošo Ministru kabineta noteikumu 132.un 133.punkti būtu saglabājami esošajā redakcijā, lai gadījumos, kad informācija un dati nav pieejami būvniecības informācijas sistēmā, tos būvniecības ierosinātājs nodotu glabāšanā gan tās institūcijas arhīvā, kura pilda būvvaldes funkcijas, gan ZMNĪ arhīvā. | | **Iebildums uzskatāms par atsauktu atbilstoši Ministru kabineta kārtības ruļļa 103.punktam**  Punktu redakcijas saglabātas noslēgumu jautājumos (pārejas regulējums). | | 57. Svītrot 132. un 133. punktu.  69. Papildināt noteikumus ar 159., 160. un 161. punktu šādā redakcijā:  “159. Būvniecības likuma pārejas noteikumu 22. punktā minētajā gadījumā, ja būvniecības process noris ārpus būvniecības informācijas sistēmas, būvniecības ierosinātājs nodod glabāšanā tās institūcijas arhīvā, kas pilda būvvaldes funkcijas, šādus dokumentus:  159.1. apliecinājumu par inženierbūves gatavību ekspluatācijai vai inženierbūves nojaukšanu;  159.2. izmainītās būvprojekta daļas, ko būvdarbu veikšanas laikā pieļaujams veikt saskaņā ar vispārīgajiem būvnoteikumiem;  159.3. institūciju atzinumus par būves gatavību ekspluatācijai vai būves nojaukšanu;  159.4. tehnisko noteikumu izsniedzēju atzinumus par būves gatavību ekspluatācijai;  159.5. būves novietnes izpildmērījuma plānu ar reljefa un būvju augstumu atzīmēm vai būvlaukuma izpildmērījuma plānu, ja būve nojaukta;  159.6. būvprojektā paredzēto tehnoloģisko iekārtu, speciālo sistēmu un iekārtu pārbaudes protokolus un pieņemšanas aktus, kā arī atbilstības apliecinājumus, ja to nepieciešamību nosaka normatīvie akti par iekārtu drošību;  159.7. ģeodēzisko darbu veikšanai sertificētas personas atzinumu par ūdens līmeņa mērīšanas iekārtu (mērlatu) piesaisti EVRS realizācijai Latvijas teritorijā, ja būvē ar ūdens līmeņa regulēšanu saistītu hidrotehnisko būvi.  …  161. Šo noteikumu 159.2., 159.5. un 159.6. apakšpunktā minēto dokumentu kopijas būvniecības ierosinātājs 30 dienu laikā nodod glabāšanā arī valsts sabiedrības ar ierobežotu atbildību “Zemkopības ministrijas nekustamie īpašumi” reģionālajā meliorācijas nodaļā, ja notikusi meliorācijas sistēmas būves būvniecība.” | |
| 14. | 74. Papildināt noteikumus ar 8.1 nodaļu šādā redakcijā:  **“8.1 Būvniecības administratīvais process neizmantojot būvniecības informācijas sistēmu** | | **Tieslietu ministrija:**  2. Projekts papildina noteikumus ar jaunu nodaļu "Būvniecības administratīvais process, neizmantojot būvniecības informācijas sistēmu". Projekta anotācijā skaidrots, ka "papīra" būvniecības procesa regulējums ietverts tikai, ciktāl tas nepieciešams, lai nodrošinātu Būvniecības likuma pārejas noteikumu 22.–24. punktā noteikto tiesību normu realizāciju. Tādējādi būtībā šī nodaļa nosaka pārejas kārtību no pastāvošā tiesiskā regulējuma uz jauno tiesisko regulējumu.  Izvērtējot šajā nodaļā paredzēto regulējumu, secināms, ka šajā nodaļā iekļautās vienības nereti sastāv no atsaucēm uz citām noteikumu vienībām vai vispārīgām atsaucēm uz Būvniecības likumu. Tas liecina, ka varētu būt iespējams projekta regulējumu vispārīgi attiecināt uz būvniecības procesu neatkarīgi no tā, vai tiek izmantota būvniecības informācijas sistēma. Vienlaikus jāievēro, ka atsauce ir līdzeklis, kā saīsināt un vienkāršot normatīvā akta tekstu, jo, izmantojot atsauces, nav jāraksta viss jau reiz uzrakstītais teksts pilnībā. Tomēr atsauces ir jālieto saprātīgi un pamatoti, jo to pārmērīga lietošana var sarežģīt normatīvā akta satura uztveri (*sal. Normatīvo aktu projektu izstrādes rokasgrāmata, https://tai.mk.gov.lv/book/1/chapter/98*). Tāpat Būvniecības likuma pārejas noteikumu 22., 23. un 24. punktā jau ir noteikts regulējums saistībā ar t. s. "papīra" būvniecības procesu.  Ievērojot minēto, lūdzam izvērtēt projektā paredzētā būvniecības administratīvā procesa, neizmantojot būvniecības informācijas sistēmu, regulējumu. Ja tas tomēr ir nepieciešams, ieteicams to veidot iespējami vispārīgu, neatkārtojot Būvniecības likumā ietverto regulējumu un paredzot tikai pamatprincipus, kas nodrošinātu zināmu ekvivalenci būvniecības procesam, izmantojot būvniecības informācijas sistēmu. | | **Ņemt vērā** | | 8.1 nodaļu svītrota. | |
| 15. | Anotācijas III sadaļa | | **Finanšu ministrija:**  Anotācijas III sadaļas 8.punktā ir sniegta informācija, ka Būvniecības informācijas sistēmas pilnveidošanas darbi tiks veikti no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam “Būvniecības procesu un informācijas sistēmas attīstība (1.kārta)” paredzētā finansējuma, kā arī no Būvniecības informācijas sistēmas uzturēšanai piešķirtajiem valsts budžeta līdzekļiem 143 209 euro apmērā. Lūdzam precizēt minēto informāciju, norādot Būvniecības informācijas sistēmas pilnveidošanai paredzētā finansējuma apmēru sadalījumā pa finansēšanas avotiem un Ekonomikas ministrijas budžeta programmu/apakšprogrammu, kuras ietvaros plānoti minētie izdevumi. | | **Ņemts vērā** | | Skat. precizēto anotācijas III sadaļu | |
| Atbildīgā amatpersona | |  | |  | |
|  | | (paraksts) | |  | |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: [Andris.Lazarevs@em.gov.lv](mailto:Andris.Lazarevs@em.gov.lv)

01.10.2019.

3590

E.Bučinska, 67013032

[Elga.Bucinska@em.gov.lv](mailto:Elga.Bucinska@em.gov.lv)

E.Avota, 67013262

[Evija.Avota@em.gov.lv](mailto:Evija.Avota@em.gov.lv)